**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

JEDINSTVENI UPRAVNI ODJEL

Na temelju članka 28. stavka 1. podstavka 3. i 29. Zakona o službenicima i namještenicima u lokalnoj i područnoj (regionalnoj) samoupravi ("Narodne novine” 86/08, 61/11, 4/18 i 112/19, 17/25) – u daljnjem tekstu: ZSN, pročelnica Jedinstvenog upravnog odjela objavljuje

**OGLAS**

za prijem u službu **na određeno vrijeme** u Jedinstveni upravni odjel, Odsjek za društvene djelatnosti, javnu nabavu, opće i imovinsko pravne poslove na radno mjesto **viši referent za informiranje** **– 1 izvršitelj/ica,** radi zamjene duže vrijeme odsutnog službenika.

2. Uvjeti kojima moraju udovoljavati kandidati koji dostavljaju svoje prijave su:

* završen sveučilišni prijediplomski studij ili stručni prijediplomski studij ili stručni kratki studij društvene ili tehničke struke
* najmanje jedna godine radnog iskustva na odgovarajućim poslovima
* poznavanje rada na računalu
* položen državni ispit
* ispunjavanje općih uvjeta iz članka 12. Zakona o službenicima i namještenicima

u lokalnoj i područnoj (regionalnoj) samoupravi (Narodne novine 86/08, 6/11, 4/18, 112/19): punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima)

* nepostojanje zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi

**Probni rad traje 2 mjeseca.**

Radno iskustvo na odgovarajućim poslovima smatra se radno iskustvo ostvreno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, vrijeme samostalnog obavljanja profesionalne djelatnosti te radno iskustvo ostvareno obavljanjem poslova u međunarodnim organizacijama na poslovima navedenog stupnja obrazovanja (stručne spreme) i struke.

Osoba koja ima potrebno radno iskustvo na odgovarajućim poslovima, a nema položen državni ispit, može biti izabrana, uz obvezu polaganja ispita u zakonskom roku.

3. Opis poslova, podaci o plaći, način obavljanja prethodne provjere znanja i sposobnosti kandidata te ostali potrebni podaci objavit će se na oglasnoj ploči Grada, te na web stranici Grada na kojoj će biti objavljena i obavijest o testiranju najmanje 5 dana prije njegove provedbe.

4. Svaki kandidat koji dostavlja svoju prijavu mora dostaviti i slijedeću dokumentaciju - dokaze o ispunjavanju uvjeta:

1. životopis,
2. dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),
3. dokaz o stručnoj spremi (preslika diplome),
4. dokaz o dosadašnjem radnom iskustvu (ne starije od 30 dana od dana objave oglasa) - elektronički zapis (e-radna knjižica, u slučaju da je zahtjev podnesen u elektroničkom obliku preko korisničkih stranica Hrvatskog zavoda za mirovinsko osiguranje) ili Potvrda o podacima evidentiranim u bazi podataka Hrvatskog zavoda za mirovinsko osiguranje koju Zavod na osobno traženje izdaje na šalterima područnih službi/ureda Hrvatskog zavoda za mirovinsko osiguranje, a koji, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja
5. dokaz o radnom iskustvu ostvarenom na poslovima za koje se traži odgovarajuće stručno znanje i struka od najmanje 1 (jedne) godine (preslika rješenja, ugovora o radu, rješenja o rasporedu ili uvjerenje poslodavca o radnom iskustvu na odgovarajućim poslovima - svi navedeni dokumenti moraju sadržavati vrstu poslova koje je kandidat obavljao, stupanj stručne spreme i struku utvrđene za obavljanje tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje)
6. dokaz o položenom državnom ispitu
7. dokaz o poznavanju osnova rada na osobnom računalu (svjedodžba o završenom programu ili tečaju informatičke izobrazbe, preslika svjedodžbe ili vlastoručna izjava iz koje je razvidno da je kandidat stekao osnovna znanja iz informatike).
8. dokaz o ostvarivanju prava prvenstva (ukoliko se kandidat poziva na ovo pravo)

Isprave se prilažu u neovjerenoj preslici, a izabrani kandidat prije donošenja rješenja o prijmu u službu dužan je dostaviti izvornike ili ovjerene preslike isprava.

Pored navedenih isprava, a prije donošenja rješenja o prijmu od izabranog kandidata tražit će se da u primjerenom roku dostavi: uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta. Nedostavljanje navedenih isprava smatra se odustankom od prijave na oglas.

Provjeru postojanja zapreka za prijam u službu zbog pravomoćne osuđivanosti za kazneno djelo iz članka 15. ZSN te zapreke iz članka 16. ZSN prije donošenja rješenja o prijmu za odabranog kandidat izvršit će Jedinstveni upravni odjel po službenoj dužnosti.

5. Kandidat koji se poziva na ostvarivanje prednosti prijma u službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata (Narodne novine broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11), uz pozivanje u prijavi na to pravo, dužan je u prijavi priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze navedene na poveznici Ministarstva hrvatskih branitelja:. [https://branitelji.gov.hr/zaposljavanje-u-drzavnojsluzbi/843](https://branitelji.gov.hr/zaposljavanje-u-drzavnoj-sluzbi/843)

Kandidat koji se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom uz prijavu je dužna, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata uz prijavu, osim dokaza o ispunjavanju traženih uvjeta, dužan je priložiti i rješenje odnosno potvrdu iz koje je vidljivo spomenuto pravo.

Kandidat koji se poziva na pravo prednosti pri zapošljavanju prema odredbama Ustavnog zakona o pravima nacionalnih manjina, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

6. Natjecati se mogu kandidati oba spola sukladno članku 13. stavku 2. Zakona o ravnopravnosti spolova.

7. Urednom prijavom smatra se vlastoručno potpisana prijava koja sadrži sve podatke i priloge navedene u oglasu. Nepotpune i ne pravodobne prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete oglasa, ne smatraju se kandidatima prijavljenim na oglas, te će o tome biti pisao obaviještene. Podnositelj nepotpune prijave neće biti pozivan na dopunu iste.

8. Prijave na oglas, vlastoručno potpisane od strane podnositelja prijave, s navedenom kontakt adresom, telefonskim brojem, mali adresom, te dokazima o ispunjavanju uvjeta, dostavljaju se ***u roku od 8 (osam) dana*** od objave kod nadležne službe za zapošljavanje na adresu: Grad Slunj, Jedinstveni upravni odjel, Trg dr. Franje Tuđmana 12 s naznakom " Prijava na oglas za prijem u službu – NE OTVARAJ“

9. Za kandidate koji ispunjavanju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta na koje se primaju. Ukoliko kandidat ne pristupi testiranju smatra se da je odustao od prijave.

10. Osobni podaci kandidata obrađivat će se isključivo u svrhu provedbe oglasa, od strane ovlaštenih osoba.

Grad Slunj, Jedinstveni upravni odjel